باسک
باسک اتا سرزمین نوم هسته که فرانسه و ایسپانیا میون رَسِد بیّه و این دِتا کشور دله چندین اوستان جه تقسیم بیّه. 

ایسپانیا دله این منطقه ره دِتا شه‌گردونِ بخش میون رَسِد هاکردنه که باسکِ ایالات و ناوارا هستنه. البته باسکیون فرانسه دله هم درنه و شمالی باسک ِمنطقه ره شامل وانّه.باسکِ مردم باسکی زوون دارنه. باسکی زوون ایسپانیایِ بخشون دله رسمی زوون حیساب انه و ونه گنش‌کرون تونّه شه وچون ره مدرسه دله باسکی یاد هادن و شه اداری اسناد ره باسکی بَنویسن.

باسک ایسپانیایِ ناسیونالیستی‌ترین مناطق جه هسته. این منطقه دله سال‌ها اتا گروه بنوم اتا (eta) مسلحونه فعالیت کارده و دولِت جه جنگ داشته. این گروه سال ۱۹۵۹ که فرانکو دیی‌یه بساته بیّه ولی بعدی شائون گدر هم شه فعالیت ره دمباله هدائه. وشون ۲۳ فوریه ۱۹۸۱ ایسپانیایِ مجلسِ پاسبون‌ها دله نفوذ هاکردنه و این کشورِ پارلمون ره بَییتنه تا کودتا هاکنن ولی شاه خوآن کارلوس اول شخصاً وشون دَم ره بَییته و تلویزون دله سخنرانی هاکرده تا وشون حرکت ره هِرِستنه.

شهرون

دپیته چرخه‌تو 
 اتلتیکو بیلبائو

منابع 

 
غیررسمی منطقه‌ئون